Wichita

Wichita on Yhdysvaltain Keskilännessä sijaitsevan Kansasin osavaltion suurin kaupunki ja Sedgwickin  piirikunnan hallintokeskus. Kaupungin asukasluku on 397 532 (2020) ja pinta-ala 411 km². Metropolialueella asuu 637 394 asukasta ja 100 mailin säteellä noin miljoona asukasta (2013). Wichita on Etelä-Kansasin tärkein kauppa- ja teollisuuskaupunki.http://quickfacts.census.gov/qfd/states/20/2079000.html http://gwedc.org 

 Historia 

Wichitan kaupunki perustettiin 21. heinäkuuta 1870.http://wichitachamber.org/experience_wichita-moving_here-history_of_wichita.php 

Varhaisimmat pysyvät asukkaat alueella olivat wichita-heimon intiaaneja, jotka olivat asuttaneet aluetta jo satoja vuosia ennen uudisasukkaita. Intiaaneille seutu oli ollut tärkeä kauppapaikka. Vuonna 1868 J.R. Mead perusti Little Arkansas- ja Arkansasjokien yhtymäkohtaan kauppa-aseman, ja Wichita alkoi kehittyä. 

Jesse Chisholm, joka oli puoliverinen cherokee, saapui alueelle ensimmäisen kerran vuonna 1863. Hän raivasi Chisholmin reitin (Chisholm Trail), joka kulki Wichitan kautta. Chisholm Trail oli tärkein karjankuljetusreitti Texasista Keski-Kansasin Abileneen.http://infoplease.com/ipa/A0877666.htmlhttp://www.infoplease.com/ipa/A0886840.html

1870-luvun Wichita oli levoton paikka. Erityisesti joen länsipuolisen alueen elo oli villiä ja alkukantaista. 

Rautatien rakentamiseen jälkeen 1872 Wichita kasvoi voimakkaasti karjakaupunkina ja myöhemmin kaupallisena keskuksena.

Vuonna 1915 lähistöltä löydettiin öljyä. Öljyn löytyminen lähes kaksinkertaisti kaupungin asukasluvun.

 Väestö 

Väestöstä 71,9 % on valkoihoisia, 11,5 % mustia, 4,8 % aasialaisia ja 1,2 % intiaaneja.

 Maantiede 

Wichita sijaitsee Arkansasjoen varrella Suurten tasankojen keskiosassa. Meksikonlahdelta työntyvä kostea ilma törmää pohjoisen kylmään ilmaan. Kesät ovat yleensä lämpimiä ja kosteita, joskus kuumia ja kuivia. Myös tornadoja voi esiintyä kesällä. Talvet ovat leutoja, mutta kylmiäkin jaksoja saattaa olla. Korkein mitattu lämpötila on 46 °C ja alin -30 °C.http://city-data.comhttp://weather.com 

 Koulutus 

Wichitassa toimivia korkeakouluja ovat Friends University, Kansas Newman College ja Wichita State University. 

 Talous 

1920-luvulla Wichitaan syntyi lentokoneteollisuutta. Toisen maailmansodan aikana lentokoneteollisuus kehittyi. Stearman, Cessna, Mooney ja Beechcraft on perustettu Wichitassa 1920- ja 1930-luvuilla.

Muita merkittäviä teollisuudenaloja ovat muun muassa maatalous, öljynjalostus, elektroniikka ja high-tech.http://infoplease.com/encyclopedia/us/wichita-city-united-states.html 

Maailmanlaajuinen pizzaravintolaketju Pizza Hut perustettiin Wichitassa vuonna 1958.

 Kulttuuri ja nähtävyydet 

Kaupungissa toimii sinfoniaorkesteri. 

Wichita Art Museum, joka on perustettu vuonna 1935, esittelee laajasti amerikkalaista taidetta, muun muassa Roland P. Murdockin kokoelman töitä.http://wichitaartmuseum.org

Wichita-Sedgwick County Historical Museumin kokoelmissa on yli 70 000 Wichitan kaupungin ja Sedgwickin piirikunnan historiaan liittyvää ihmiskäden työtä vuodesta 1865 nykypäivään.http://wichitahistory.org

Cowtown on vuonna 1952 perustettu 23 eekkerin (noin 9 hehtaarin) suuruinen ulkoilmamuseo. Cowtownissa on 54 historiallista rakennusta. Vanhin rakennuksista on vuodelta 1869. Rakennusten sisällä on yli 10 000 alkuperäistä esinettä vuosilta 1865-1880.http://oldcowtown.org

Sedgwick County Zoo esittelee noin 400 eläinlajia. 

 Lähteet   

 Aiheesta muualla 

Luokka:Kansasin kaupungit